
Z A P I S N I K

35. sjednice Vijeća Mjesnog odbora „Bruno Bušić“, 21. veljače 2024. godine u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 od 7 članova Vijeća, te otvara 35. sjednicu Vijeća Mjesnog odbora.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Korištenje prostora MS “Bruno Bušić”
2. Aktualna komunalna problematika
3. Izvješća, pitanja i prijedlozi


Ad 1. Korištenje prostora MS “Bruno Bušić”

Predsjednica obaviještava Vijećnike kako je Vijeće zaprimilo zahtjeve za redovno korištenje prostora te navodi kako su zaprimljena dva zahtjeva fizičkih osoba za jednokratno korištenje prostora na isti datum, 13. travnja 2024. godine, jedan za obiteljsku proslavu od strane Zlatka Majstorovića i jedan za proslavu dječjeg rođendana od strane Damira Pavunca.

Nadalje, Vijeće je zaprimilo zahtjev za jednokratno korištenje prostora MS „Bruno Bušić“ od strane Sandre Tomljenović, na dan 9. ožujka 2024. godine od 14 do 20 h radi proslave dječjeg rođendana.

Vijeće je također zaprimilo zahtjev za redovno korištenje prostora MO „Bruno Bušić“ od strane Udruge Pionirski grad, ponedjeljkom od 18 sati do 22 sata te petkom od 20 do 22 sata. 

Nadalje, Vijeće je zaprimilo zahtjev za jednokratno korištenje prostorija Mjesnog Odbora od strane stranke Domovinski pokret, 28. veljače 2024. godine  od 19 do 21 sati, radi korištenja male dvorane. 

Od strane Dragana Aćimovića Vijeće je zaprimilo zahtjev za jednokratno korištenje prostorija Mjesnog Odbora na dan 12. svibnja 2024. godine. Predsjednica ističe kako je zaprimljen i zahtjev za jednokratno korištenje prostorija Mjesnog Odbora na isti datum, 12. svibnja 2024. godine od strane Kušenić Maje.

Predsjednica otvara raspravu. U raspravi sudjeluju svi prisutni vijećnici.

Vijećnik Marinko Blažević ističe kako bi pravo na korištenje prostora Mjesnog odbora trebalo primarno pripadati građanima koji žive na području mjesnog odbora „Bruno Bušić.“ Potpredsjednica predlaže pokušaj pronalaska kompromisnog rješenja kako bi se termini koji se odnose na isti datum odobrili, poput dodjeljivanja zasebnih termina na isti dan različitim događajima. Predsjednica ističe kako se oba termina odnose na isti vremenski period, odnosno na cjelodnevno korištenje.

Vijećnici jednoglasno donose odluku o odobrenju 

1. zahtjeva za jednokratno korištenje prostora Mjesnog odbora „Bruno Bušić Damiru Pavuncu na dan 13. travnja 2024. godine,
2. zahtjeva za jednokratno korištenje prostora Mjesnog Odbora Draganu Aćimoviću na dan 12. svibnja 2024. godine,
3. zahtjeva za jednokratno korištenje prostora Mjesnog Odbora stranci Domovinski pokret na dan 28. veljače 2024. godine  od 19 do 21 sati,
4. zahtjev za jednokratno korištenje prostora MS „Bruno Bušić“ od strane Sandre Tomljenović, na dan 9. ožujka 2024. godine od 14 do 20 h,
5. zahtjeva za redovno korištenje prostora Mjesnog odbora „Bruno Bušić Udruzi Pionirski grad PJP ponedjeljkom od 18 do 20 sati.



Zaključak 
o jednokratnim korištenjima prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora (velika i mala dvorana):
 

· Damiru Pavuncu na dan 13. travnja 2024. godine od 12 – 20 sati, 
· Draganu Aćimoviću na dan 12. svibnja 2024. godine od 10 – 20
sati,
· stranci Domovinski pokret na dan 28. veljače 2024. godine  od 19 do 21 sati (mala dvorana),
· Sandri Tomljenović, na dan 9. ožujka 2024. godine od 14 do 20 h




Zaključak 
o povremenom korištenju prostora MS „Bruno Bušić“ 

[bookmark: _GoBack]Vijeće Mjesnog odbora „Bruno Bušić“ odobrava povremeno korištenja prostora Udruzi Pionirski grad PJP, zastupanoj po Zvonku Dumančiću, ponedjeljkom od 18 do 20 sati u razdoblju od 21. veljače 2024. do 21. veljače 2025. godine.


Vijeće Mjesnog odbora pridržava pravo potvrde zahtjeva za jednokratno korištenje prostora Mjesnog Odbora Draganu Aćimoviću na dan 12. svibnja 2024. godine.


Ad 2. Aktualna komunalna problematika

a) Predsjednica obaviještava Vijećnike kako je Vijeće primilo na znanje/informiranje Protokol kojem je cilj imati kontrolu nad zahtjevima za sječom stabala i sprečavanjem nepotrebne sječe, a u odnosu na tri lokacije prijavljene od dva stanovnika MO-a, a koji su sljedećeg sadržaja:

1. ulici Borongaj aerodrom 3  raste visoka platana sa koje se prije par godina odlomila ogromna grana i pala na garažu. Smatraju da možda postoji opasnost od novih pucanja grana.
2. da se sa prednje strane zgrade nalazi stara šljiva dosta nagnuta prema cesti i da ima rupu u korijenu.
3. da se sa južne strane nalazi stari bor koji se tijekom prošle oluje opasno savijao i prijetio da se iščupa. Nakon oluje ostao je nagnut na jednu stranu.

Predsjednica otvara raspravu. U raspravi sudjeluju svi prisutni vijećnici.

Vijeće Mjesnog odbora „Bruno Bušić“ jednoglasno podržava mišljenje Gradskog ured za obnovu, izgradnju, prostorno uređenje, graditeljstvo, komunalne poslove i promet kako slijedi: 

· da se platana ne sječe

· da se šljiva posječe i zasadi nova

· da se smreka ne sječe.

Predsjednica će nadležnim tijelima dostaviti suglasno mišljenje radi daljnjeg postupanja.

b) Potpredsjednica i Vijećnik Marinko Blažević predlažu ponavljanje maila nadležnim tijelima s popisom stabala za orezivanje koji je poslan u rujnu 2023. godine.

Predsjednica otvara raspravu. U raspravi sudjeluju svi prisutni vijećnici.

Predsjednica će ponovno dostaviti popis stabala za orezivanje, uklanjanje ili očevid nadležnim tijelima na postupanje. 


c) Vijećnik Marinko Blažević upućuje na problematiku javne rasvjete na adresama Brckovljanska 1, Gjalskog 58, Milana Pavelića 8, Ravenska 2 i Vidrićeva ulica u blizini parka Mali princ. 

Predsjednica otvara raspravu. U raspravi sudjeluju svi prisutni vijećnici.

Predsjednica ističe kako je problematika javne rasvjete dostavljena na daljnje postupanje i u međuvremenu su izvršeni potrebni popravci te kako je zaprimljen izvještaj o istome. 


d) Potpredsjednica predlaže postavljanje dostavljanje zaključka radi postavljanja stupova na zelenoj površini u ulici Ante Jakšića u blizini prostora Mjesnog odbora „Bruno Bušić“ radi onemogućavanja nepropisnog parkiranja. Vijećnik Marinko Blažević predlaže zahtjev za pojačanim nadzorom prometnih i komunalnih redara na području mjesnog odbora.

Predsjednica otvara raspravu. U raspravi sudjeluju svi prisutni vijećnici.

e) Vijećnik Borna Smrk postavlja upit o statusu zaključka radi asfaltiranja Brckovljanske ulice i Ravenske ulice.

Predsjednica otvara raspravu. U raspravi sudjeluju svi prisutni vijećnici.

Potpredsjednica ističe kako je komunikacija sa Zagrebačkim cestama otežana. Predsjednica navodi kako nije zaprimljena povratna informacija o statusu projekta.

f) Potpredsjednica navodi kako je zaprimila informaciju radi pitanja obnove i proširenja parkirališta u K. Š. Gjalskog. Navodi kako bi trebalo što prije uputiti dopis kojim bi se tražilo od nadležnih institucija i gradonačelnika da se iznađe rješenje za odobravanje projekta.

Predsjednica otvara raspravu. U raspravi sudjeluju svi prisutni vijećnici.

Predsjednica će dostaviti predmetni dopis nadležnim tijelima.

g) Potpredsjednica obaviještava Vijećnike kako je u petak, 2. veljače 2024. godine, prisustvovala očevidu radi zbrinjavanja komunalnog otpada i utvđivanja potencijalnih lokacija za reciklabilni otpad na području Mjesnog odbora „Bruno Bušić.“

Predsjednica otvara raspravu. U raspravi sudjeluju svi prisutni vijećnici.

Vijećnik Marinko Blažević ističe kako je organizaciju zbrinjavanja komunalnog otpada potrebno urediti na način da se osigura kontrola individualne odgovornosti, primjerice putem video nadzora. Vijećnik Marinko Blažević također navodi kako je očevid u ovoj fazi nesvrsishodan te se ne odrađuje prema pravilima struke.




Ad 3. Izvješća, pitanja, prijedlozi


Pitanja i prijedloga nema i ovime je iscrpljen dnevni red. Predsjednica u 19:00 zatvara 35. sjednicu VMO.


[bookmark: _gjdgxs]KLASA: 024-08/24-003/324

Zagreb, 21. veljače 2024.


                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

